Τζοέλ Μπολομπόι

Ο **Τζοέλ Μπολομπόι** (ρώσικα: Джоэл Боломбой, ουκρανικά: Джоель Боломбой, αγγλικά: Joel Bolomboy, Ντονέτσκ, 28 Ιανουαρίου 1994) είναι Ουκρανός-Κονγκολέζος επαγγελματίας καλαθοσφαιριστής, ο οποίος αγωνίζεται ως σέντερ/πάουερ φόργουορντ για τον Ερυθρό Αστέρα.

## Πρώτα χρόνια και σταδιοδρομία στο κολέγιο
Ο Μπολομπόι γεννήθηκε στο Ντόνετσκ της Ουκρανίας από Κονγκολέζο πατέρα και Ρωσίδα μητέρα ταταρικής καταγωγής, αλλά έλαβε τη ρωσική υπηκοότητα το 2018. Πήγε στο Λύκειο Κέλερ Σέντραλ στο Φορτ Γουόρθ του Τέξας και επέλεξε το Ουέμπερ Στέιτ για κολέγιο παρά το ενδιαφέρον από μεγαλύτερα ιδρύματα όπως το Κλέμσον, το Όμπερν. και το Πολιτειακό Πανεπιστήμιο της Φλόριντα. Κατά τη διάρκεια της σταδιοδρομίας του στο κολέγιο, έγινε ο κορυφαίος ριμπάουντερ όλων των εποχών στην ιστορία του Ουέμπερ Στέιτ και της Περιφέρειας Μπιγκ Σκάι.

Αν και ήταν πάντα δυνατός ριμπάουντερ, ο Μπολομπόι αύξησε τον μέσο όρο σκοραρίσματός του την περίοδο 2015–16, έχοντας κατά μέσο όρο 17.9 πόντους και 12.8 ριμπάουντ ανά παιχνίδι. Μετά τη χρονιά, αναδείχτηκε μέλος της πρώτης ομάδας της Περιφέρειας Μπιγκ Σκάι, καθώς και ο Παίκτης της Χρονιάς και ο Αμυντικός Παίκτης της Χρονιάς.

## Επαγγελματική σταδιοδρομία

### Γιούτα Τζαζ (2016–2017)
Στις 23 Ιουνίου 2016, ο Μπολομπόι επιλέχθηκε από τους Γιούτα Τζαζ με την 52η επιλογή στο NBA Ντραφτ του 2016. Στις 19 Αυγούστου 2016 υπέγραψε με τους Τζαζ. Έκανε την πρώτη εμφάνισή του στο NBA στις 30 Οκτωβρίου 2016, καταγράφοντας 3 πόντους, 1 ριμπάουντ, 1 ασίστ, 1 κλέψιμο και 1 κόψιμο σε 4 λεπτά ερχόμενος από τον πάγκο σε μία ήττα με 88-75 από τους Λος Άντζελες Κλίπερς. Κατά τη διάρκεια της πρώτης χρονιάς του, ο Μπολομπόι είχε πολλές αναθέσεις στους Σολτ Λέικ Σίτι Σταρς, τη θυγατρική των Τζαζ στην D-League. Σε 26 παιχνίδια με τους Σταρς, είχε μέσο όρο 16.5 πόντους και 13.3 ριμπάουντ ανά αγώνα.

Στις 16 Οκτωβρίου 2017, ο Μπολομπόι αποδεσμεύθηκε από τους Τζαζ.

### Μιλγουόκι Μπακς/Ουισκόνσιν Χερντ (2017–2018)
Στις 20 Οκτωβρίου 2017, ο Μπολομπόι υπέγραψε two-way συμβόλαιο με τους Μιλγουόκι Μπακς μέσω της θυγατρικής τους στη D-League, Ουισκόνσιν Χερντ. Καθ΄ όλη τη διάρκεια της συμφωνίας του, θα μοίραζε τον χρόνο παιχνιδιού του μεταξύ των Μπακς και των Χερντ. Ωστόσο, ο Μπολομπόι αποδεσμεύθηκε από την ομάδα στις 7 Ιανουαρίου 2018. Στις 10 Ιανουαρίου 2018, αποκτήθηκε ξανά από τους Ουισκόνσιν Χερντ.

### ΤΣΣΚΑ Μόσχας (2018–2022)
Ο Μπολομπόι αποκτήθηκε από την ΤΣΣΚΑ Μόσχας στις 8 Αυγούστου 2018, υπογράφοντας τριετές συμβόλαιο. Το 2019 κατέκτησε για πρώτη φορά την Ευρωλίγκα. Στις 2 Μαρτίου 2020, υπέγραψε επέκταση δύο ετών με τον σύλλογο. Τη σεζόν 2019-20, στην Ευρωλίγκα μέτρησε 5.7 πόντους και 3.9 ριμπάουντ σε 25 αγώνες. Στις 28 Απριλίου 2021, προκρίθηκε στο Φάιναλ Φορ της Ευρωλίγκα, αφού η ΤΣΣΚΑ νίκησε τη Φενέρμπαχτσε με 3-0 στη σειρά των play off. Στις 10 Ιουνίου, κατέκτησε για δεύτερη φορά την VTB Λίγκα, αφού η ΤΣΣΚΑ κέρδισε στη σειρά των τελικών την Ούνικς Καζάν με 3-0. Τη σεζόν 2021-22, αγωνίστηκε σε 23 παιχνίδια στην Ευρωλίγκα, καταγράφοντας 5,9 πόντους (60% δίποντα, 26.1% τρίποντα, 75% βολές.), 4.1 ριμπάουντ και 0.7 κοψίματα. Στην VTB Λίγκα, σε 13 αγώνες είχε μ.ο. 6.5 πόντους (78.9% βολές, 54.3% δίποντα, 38.8% τρίποντα), 4.3 ριμπάουντ και 0.3 ασίστ.

### Ολυμπιακός (2022–2023)
Στις 6 Ιουλίου 2022, υπέγραψε μονοετές συμβόλαιο με τον Ολυμπιακό. Στις 2 Οκτωβρίου 2022, κατέκτησε το Σούπερ Καπ Ελλάδας, αφού ο Ολυμπιακός κέρδισε στον τελικό τον Παναθηναϊκό 67-52, με τον ίδιο να έχει 9 πόντους και 9 ριμπάουντ. Στις 19 Φεβρουαρίου 2023, κατέκτησε το Κύπελλο Ελλάδας, αφού ο Ολυμπιακός νίκησε στον τελικό το Περιστέρι με 85-57, με τον ίδιο να έχει 3 πόντους, 8 ριμπάουντ και 4 ασίστ. Στις 15 Ιουνίου 2023, κατέκτησε με τον Ολυμπιακό και το Πρωτάθλημα Ελλάδας. Στην Ευρωλίγκα, όπου έφτασε μέχρι τον τελικό μέτρησε 3.8 πόντους, 3 ριμπάουντ και 0.5 ασίστ στα 35 παιχνίδια που αγωνίστηκε, με 11 λεπτά μέσο όρο. Στις 5 Ιουλίου 2023, αποτέλεσε παρελθόν για τους «ερυθρόλευκους».

### Ερυθρός Αστέρας (2023–σήμερα)
Στις 15 Ιουλίου 2023, ανακοινώθηκε από τον Ερυθρό Αστέρα μέχρι το 2024. Στις 30 Ιανουαρίου 2024, ανανέωσε το συμβόλαιό του μέχρι το 2026. Στις 17 Φεβρουαρίου 2024, κατέκτησε το Κύπελλο Σερβίας κόντρα στην Παρτιζάν νικώντας την στον τελικό με 85-79, με τον ίδιο να έχει 14 πόντους και 5 ριμπάουντ. Στις 19 Μαΐου 2024, κέρδισε για πρώτη φορά την Αδριατική Λίγκα αφού ο Ερυθρός Αστέρας νίκησε την Παρτιζάν στη σειρά των τελικών με 3-0. Στις 6 Ιουνίου κατέκτησε και το Πρωτάθλημα Σερβίας. Στις 15 Φεβρουαρίου 2025, κατέκτησε ξανά το Κύπελλο Σερβίας νικώντας στον τελικό την Παρτιζάν με 88-83 στην παράταση, με τον ίδιο να έχει 7 πόντους και 7 ριμπάουντ. Στις 21 Φεβρουαρίου 2026, κατέκτησε για τρίτη φορά το Κύπελλο Σερβίας αφού ο Αστέρας νίκησε στον τελικό την τη Μέγκα με 106-84.

## Στατιστικά σταδιοδρομίας

### Κανονική περίοδος

|-
| align="left" | 
| align="left" | Γιούτα Τζαζ
| **12** || 0 || 4.4 || **.563** || **.250** || **'.500** || 1.4 || **.2** || .1 || **.2** || **1.8**
|-
| align="left" | 
| align="left" | Μιλγουόκι Μπακς
| 6 || 0 || **6.3** || .500 || .000 || **.500** || **1.7** || .0 || **.3** || .0 || 1.5
|- class="sortbottom"
| style="text-align:center;" colspan="2"| Σταδιοδρομία
| 18 || 0 || 5.1 || .545 || .200 || .500 || 1.5 || .1 || .2 || .1 || 1.7

### Πλέι οφ

|-
| style="text-align:left;"| 2017
| style="text-align:left;"| Γιούτα Τζαζ
| 2 || 0 || 4.5 || .667 || .000 || .000 || 1.0 || .0 || .0 || .5 || 2.0
|- class="sortbottom"
| align="center" colspan="2"| Σταδιοδρομία
| 2 || 0 || 4.5 || .667 || .000 || .000 || 1.0 || .0 || .0 || .5 || 2.0

## Τίτλοι-Διακρίσεις

### Συλλογικοί

#### ΤΣΣΚΑ Μόσχας

* Ευρωλίγκα (2018-19)
* 2x Πρωταθλητής VTB Λίγκα (2019, 2021)

#### Ολυμπιακός

* Πρωτάθλημα Ελλάδας (2023)
* Κύπελλο Ελλάδας (2023)
* Σούπερ Καπ Ελλάδας (2022)

##### [[Ερυθρός Αστέρας Βελιγραδίου (καλαθοσφαίριση ανδρών)|Ερυθρός Αστέρας]]

* Αδριατική Λίγκα (2024)
* Πρωτάθλημα Σερβίας (2024)
* 3x Κύπελλο Σερβίας (2024, 2025, 2026)

## Παραπομπές


## Εξωτερικοί σύνδεσμοι
* Βιογραφικό στους Ουέμπερ Στέιτ Ουάιλντκατς 
* Τζοέλ Μπολομπόι: Η ζωή μου ως ένας υποσχόμενος του NBA Ντραφτ

Κατηγορία:Ουκρανοί καλαθοσφαιριστές
Κατηγορία:Κονγκολέζοι καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Ρώσοι καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Πολιτογραφημένοι πολίτες της Ρωσίας
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές Εθνικής Ρωσίας
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές του NBA
Κατηγορία:Καλαθοσφαιριστές Σολτ Λέικ Σίτι Σταρς
Κατηγορία:Καλαθοσφαιριστές D-League
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Ουισκόνσιν Χερντ
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας